Contrat de mariage
Material: papyrus
Place: Antinoites
Categories: Vertrag
Heirat
Schuldschein
donatio ante nuptias
πρώην κατὰ φιλικὴν καὶ εἰρηνικὴν διάθεσιν συνηρμοσάμην ἐμαυτὸν τῇ σῇ κοσμιότητι 
κατʼ ἔκδοσιν νομίμο γάμο, ἐπὶ χρησταῖς ἐλπίσιν εἰ τῷ Θεῷ δόξειεν καὶ γνησίων τέκνων σπορᾷ, 
καὶ τὴν σὴν σεμνὴν καὶ ἀσφαλῆ παρθενίαν εὑρὼν διηγόρευσα. ὅθεν εἰς ταύτην 
ἥκω τὴν ἔγγραφον ἀσφαλείαν, καθʼ ἣν ὁμολογῶ ὀφείλειν καὶ χρεωστεῖν ὑπὲρ 
τῶν σῶν γαμικῶν ἕδνων ἤτοι πρὸ γάμο δωρεῶν τῶν συμπεφω[ν]ημέν[ω]ν κ[αὶ] συναρεσάντων μεταξ[ὺ] [ἐ]μοῦ 
καὶ σοῦ, χρ νο δεσπ δοκ ϛ π λϛ, ζ  σταθμ Ἀντι. καὶ  ταῦτα ἑτοίμως ἔχω παρασχεῖν τῇ σῇ 
εὐγενείᾳ ὁπόταν βουληθῇς, δίχα πάσης ἁγνωμοσύνης καὶ ὑπερθέσεως, κιν[δύνῳ] 
καὶ πόρῳ καὶ τιμήματι τῆς ἐμῆς ὑποστάσε[ω]ς γενικῶς καὶ ἰδικῶς. καὶ ὁμολογῶ 
μηδὲν ἧττον πρόσεπι τούτοις διαθρέψαι σε γνησίως καὶ  
καθʼ ὁμοιότητα πάντων τῶν συμμετρίων μου καὶ τὸν [πρ]οσ[όν]τ[α μο]ι πόρον κατὰ τὸν δύνατον τρόπον 
τῆς ἐμῆς μετριότητος, καὶ ἐμ μηδενὶ καταφρονῆσαί σου μήτε ἐκβαλεῖν σε ἐκ τοῦ ἐμο συνοικεσί[ου] 
 λόγου πορνίας καὶ αἰσχρᾶς πράξεως καὶ σωματικῆς ἀταξίας ἀποδειχθησομένης διὰ τριω 
ἢ 
[π]λ[έον ἀ]ξιοπίστων ἀνδρῶν, παγανῶν ὄντων καὶ πολιτικῶν, ἐλευθέρων, καὶ μηδαμῶς ἀποστῆναί με τῆς σῆς 
κ[ο]ίτης, [μη]δʼ ἑτέρας [δραμεῖ]ν [ἀ]ταξίας ἢ ἀσελγίας, μέντοι καὶ αὐτῆς τῆς σῆς κοσμιότητος ὑπακούσης μο 
κ[α]ὶ φυλαττούσης μοι πᾶσαν εὔνοιαν καὶ ἰλικρινῆ στοργὴν ἐν πᾶσι καλοῖς καὶ ὠφελίμοις ἔργοις τε καὶ λόγοις, 
κα[ὶ] ὑ[πο]ταττομένης μοι τρόποις ἅπασιν ἅτε δὴ ἀνήκει ἁπάσαις εὐγενεστάταις γυναιξὶν ἐνδείκνυσθαι εἰς τοὺς 
ἑαυτῶν εὐμοίρους καὶ φιλαι[τά]τους ἄνδρας δί[χα ὕ]βρεως καὶ ἁψικωρίας καὶ οἵας δήποτε καταφρον[ήσεως] 
ἀλλʼ οἰκουρὰν διόλου εἶναι, καὶ φίλανδρον περὶ ἐμὲ γενέσθαι σε, ἀκολούθως τῇ παρʼ ἐμοῦ δειχθησομένῃ σο[ι] 
ἀγαθῇ καὶ σώφρονει προαιρ[έσ]ει
καὶ εἰ συμβαίη [μ]έ ποτε κ[α]ιρῷ ἢ χρόνῳ καταφ[ρονῆσαί] σου κατὰ τὸν π[ροα]φη[γ]ηθέντα τρ[όπον], ἢ ἐκβαλεῖν [σ]ε 
[χωρὶς εὐλόγου αἰτίας ὡ]ς προγέγραπ[ται], ἑ[το]ί[μως ἔχω πα]ρ[ασ]χ[εῖν τ]ῇ σῇ κ[οσμιότητι, λόγῳ ποιν]ῆς τῆς αὐτῆς καταφρον 
[νομίσμ]ατ[α ιη] ἔργῳ ἀπαιτούμενα καὶ κατα[βαλλόμενα π]αρʼ ἐμο χωρὶς ἀ[ντιλ]ογίας καὶ [ὑποθέσεως], [κρίσ]εως [καὶ δί]κης καὶ πάσης ἀφορμῆς καὶ μέμψεως 
κ[αὶ παν]τοίας νομίμου παραγρ[αφῆς ἀναμφιλόγως], ἐνεχομένης καί σου τῷ αὐτῷ ἴσῳ μέντοι προστίμῳ 
ε[ἰ κ]αὶ ἐμοῦ κατ[α]φρονεσῃ[ς] [ἐπὶ τοῖς προτεταγμένοις συμφώνοις ἐφʼ οἷς ]....τ[ο]ς πρὸς [ὁμολογῶ] ἔχ[ω ὁ σὸ]ς 
γαμέτης μὴ συγκαλέσαι τινὰ ἀνακόλουθον κατʼ οἶκον ἐπὶ σὲ μήτε συμποσι[ά]ζειν ἐγγὺς σο 
μετʼ ἑταίρ[ων ἢ] οἰκ[είων] ἢ μεθʼ ἑτέρου τινὸς ...[ μ]ὴ βουλο[μ]ένης 
[τ]ὴ[ν] αὐτ[ῶν] [κατ]άστ[ασιν]. 
καὶ εἰς ἀσφ ἑκατέρ[ο]υ μέρους κ[α]ὶ τ[οῦ] φιλαλλήλου συνοικ[εσ]ί[ου, ἐθέ]μην τοῦτο τὸ τῆς συζυγίας 
σύμφωνον ἤτοι γα[μ]ι[κὸ]ν [συ]μβόλαιον κύριον ὂν καὶ βέβαιον πανταχοῦ ἐπιφερόμενον. καὶ ἐπερ  
ἑκὼν καὶ πεπεισμένος ὡμολόγη[σα, μ]ὴ φόβῳ μὴ δόλῳ μὴ βίᾳ καὶ ἁπάτῃ μήτε ἀνάγκῃ συνελαυνόμενος, 
καὶ ὑπογεγραμμένον ἐξεδόμην σοι πρὸ[ς ἀσ]φ[ά]λει[α]ν, καὶ πρὸς πάντα καὶ πρὸς ἕκαστον αὐτῶν τῶν ἐμπεριεχομ 
αὐτῷ κεφαλαίων καὶ ἐπὶ τῇ τοῦ προστίμου ἀποδόσει εἰ οὕτω τύχοι, ὑποθέμενός σοι πάντα τὰ νῦν ὄντα μοι καὶ ἐ[σ]όμ 
πράγματα, ἐνεχύρου λόγῳ κ[α]ὶ ὑποθήκη[ς] δικαίῳ